
Corrupti libri sunt in Plancianae loco § 7: Quid? tu magni 
dignitatis iudicem putas esse populum? In magni quid lateat 
adhuc quaeritur. Me iudice proxime ad veram lectionem ac- 
cessit Ravius quum coniiceret : tu verum dignitatis iudicem cett. 
nam nihil aliud commode loci sententia admittit nisi aliquod 
iudicis iTriSerov. Sed verum non placet, praeplacet aequum: 
tu aequum dignitatis iudicem putas esse populum? Occupatum 
id est, ut nunc video, a Lambino, cui Cicero scripsisse vi- 
debatur: Quid? tune aequum dignitatis cet. Videtur mihi 
ea coniectura ex hoc ipso Ciceronis loco luculenter posse 
confirmari. Nempe disertis verbis Cicero continuo demonstrat 
populum dignitatis iudicem esse iniquum, ubi dicit: nam quod 
ad populum pertinet, semper dignitatis iniquus iudeso est qui aut 
invidet aut favet. Est autem in his verbis aliquid quod me 
oflfendat. Sunt enim haec ita comparata quasi populus sub- 
iectum sit ex superioribus cogitando repetendum in hunc 
modum : nam quod ad populum pertinet, (populus) semper digni- 
tatis iniquus iudex est, quae non est apta vel Cicerone digna 
sententiae conformatio. Cicero usus est hSvfitifiixri , quod ap- 
pellant, quo simul populum dignitatis aequum iudicem esse 
negavit et cur id ita esset ostendit. Hoc tu duabus litteruHs 
repetitis ita restitues : semper dignitatis is iniquus iudex est qui 
aut invidet aut favet. Graece dixeris xaxog aptrvig 3? »v viroi 
<p6ovifi VI xxpityirxi. Hinc igitur consequitur populum utpote 
neque invidia umquam neque favore sive gratia vacuum 
aequum dignitatis iudicem esse non posse. Itaque Cicero 
non contumeliose pronuntiavit populum dignitatis iudicem 
iniquum esse, sed demonstravit cur snapte natura populus 
nequeat huius rei iniquus iudex non esse. Praeterea sic de- 
mum recte dictum est nam quod ad populum pertinet. 

In § 8. scribendum esse: guod patres — tenere non potue- 
runt — id habererd, iudices, quod tnulto etiam minus esset fe- 
rendum, et eius exitio gui creatus sit pro exilio, admonnimus 
supra pag. 199. Solet in libris exilium scribi, non exsiuum, 
idque ex perantiquis scripturae mendis pellucet, veluti in 
Plancianae § 83, ubi verba Ciceronis me idcirco mea lege 
ExiLio AHBiTUM sANXissE, a stolidis scribis depravata sunt in 

EX ILLO AMBITU SE^SISSE et EX ILLO AMBITU TRAXISSE. 

Perperam repetito vocabulo editur in Planciana § 11: est 
enim haec conditio — huius principis popuh — posse suffragiis 
suis vel dare vel detrahere guod velit cuigue: nostrum est au- 
tem [sosTauM] , gui in hac tempestate populi iactemur ac flucti- 
bus, ferre modice populi voluntutes. Quid causae esse dices cur 
ita HOSTRUM repetatur? Quae est in eo vocabulo vis tanta 
et acrimonia cur sic repetitum urgeatur atque emineat? Nulla 
prorsus. Sedato animo et composito Cicero disserit: popvli 
est dare honores vel non dare, nostrum est autem ferre populi 
voluntatem. Minime admittunt haec istam vehementiam no- 
strum est autem, nostrum vel nostrum est autem, nostrum in- 
guam, quae perinepta sunt. Advertit sciolum forma compo- 
sitionis nostrum gui et repetito inter versus vocabulo nostrum 
gui iuncta esse notavit. 

Haereo in loco Plancianae § 12: Venio iam ad ipsius po- 
puli partes, ut illius contra te oratione potius quam mea dispu- 
tem, Non sunt haec sat commode divisa neque apta inter 
sese, venio ad populi partes ut — contra te disputem. Nihil 
aliud est enim vi contra te disputem quam ad disputandum 
contra te, vel id agens, vel eo consilio ut contra te disputem, 
quod quid sit intelligi non potest. Nisi plura exciderunt ve- 
luti (de qua re ita dicam) ut illius contra te oratione — dis- 
puiem, vel aliud qviid huiuscemodi, fieri potest ut unum 
tantum vocabulum sit e fuga retrahendum in hunc modum: 
venio iam (ita) ad ipsius populi partes cet. vel venio iam ad 
ipsius populi partes (sic) vi illius cet. quemadmodum paulo 
ante dixit § 10: de guo ipso tecum ita contendam ut conservem 
dignitatem tuam, et alibi sexcenties. 

In Plancianae § 15 Cicero inducit ipsum populum Roma- 
num cum Plancio sic agentem : sitieniem me virintis iuae de- 
seruisti ac reliquisti. Coeperas enim petere tribunatum pleUs 
temporibus iis guae istam eloquentiam et virtutem requirebant : 
quam petiiionem quum reliquisses, si koc indicasii, tanta in 
iempestaie ie gubemare non posse, de virtute iua dubitavi, si 
nolle, de voluntate, Sin, quod magis intelligo, iemporibus ie 
aliis reservasii, ego quoque ad ea ie tempora revocavi, ad quae 
tu ie ipse servaras. Descripsi locum ut mihi ab ipso Cicerone 
profectus esse videtur. In libris est fatuum emblema hoc : 
ego quoque [inquiet populus Romanus] ad ea te tempora re- 
vocavi cet. Inseruntur ista inquiet populus Romanus quasi 
cavendum esset ne quis ea ex Cieeronis persona dici putet, 
qui inanis et ineptus metus est. Ne dicam rem ipsam ex 
sese satis esse manifestam, ipsa orationis bipartito divisae 
forma si hoc indicasti — , sin, quod magis intelligo clamat ab 
uno eodemque haec omnia dici. Itaque illud inquiet populus 
Romanus, quod omnino inutile et supervacaneum est,' hoc 
Certe loco interponi prorsns non potuit. Talia scioli addunt 
aut puerorum causa aut eoram qui parum aut nihil differunt 
a pueris, videlicet ne de se ipso putent Ciceronem dicere: 
ego quoque ad ea ie tempora revocavi cet. 

Saepe prodest stuporis, qui in scribis est et sciolis, insigne 
aliquod documentum notare. Pecerat Cicero populum Ro- 
manum ita dicentem § 13: aediles quicumque erunt iidem mihi 
suni ludi parati; tribuni plebis permagni interesi qui sini. Pro 
i,TJDi in optimo Codice est iudi, in deteriore iudices et sic (si 
Musis placet) olim vulgo circumferebatur: iidem mihi sunt 
iudices parati. Lepidum caput pro ixm in tali loco iudi de- 
dit, sed palmam stoliditatis praeripit corrector qui iudi in 
iwDiCEs convertit. Nil aliud agebat homo nisi ut vocabulum 
Laiinum daret. De sententia loci ne cogitat quidem. Sic in 
§ 33 pro EDicTO icsTiTio in Hbris est aut edicio iusticio stulto 
errore, aut editicio iustitio etiam stultiore correctione. Vidimus 
supra ExiTio , exilio et ex ilio confusa. Sic in § 45 libri ex- 
hibent mirabor telis armis uti — noltiisse pro te iis. Scatent 

erroribus hoc genus libri omnes, ut scribas nihil cogitare 
et correctores nihil sapere fiat ubique manifestum. Subiiciam 
pauca de multis. 



In libris est 






§ 10 enudata 


pro 


enucleata 


12 nominis 


II 


non nimis 


13 populus 


II 


quo plus 


14 consiliari 


» 


consulari 


26 errore 


II 


ferro 


29 putas 


II 


pietas 


II fugata 


II 


fucaia 


31 elementis 


II 


clementes 


36 solatiis 


II 


sodaliciis 


37 huius caerei 


II 


huiusce rei 


38 etiam 


II 


Maeciam 


47 doces equestrem 


II 


doce sequestrem 


49 commotus 


II 


comitiis 


60 dissipares 


II 


dispares 


62 forum 


II 


eorum 



et contrario errore stolidissimo § 66. pressi eorum pro forvh. 
Similia hisce per totam orationem sparsa sunt , correcta plera- 
que, nonnulla etiam nuuc emendatricem manum exspectantia. 

Non vacant mendo verba Ciceronis in § 17: hoe tamen 
miror cur huic potissimum irascare, qui longissitne a te afuit. 
Equidem, si quando, ut fit , iactor in turba, non illum accjiso 
qui est in summa sacra via, cum ego ad Fabium fornicem 
impellor, sed eum, qui in me ipsum incurrit atque incidit. Tk 
neque Q. Pedio,forti viro, tuscenses neque huic A. Plotio, or- 
natissimo homini, familiari meo, et ab eo, qui hos dimovit, po- 
tius quam ah iis qui in te ipsum incubuerunt, te depulsum 
putas. Vitiosa est compositio neque Pedio suscenses neque Plo- 
tio, et a Plancio te depulsum piUas, Requirebatur certe ad- 
versativa sed pro et. Equidem neque et neque sed dedisse 
Ciceronem arbitror. Suspicor in suscenses vitium inesse et 
neglectam esse tenuem lineolam in SUSCENSES, ut verum 
sit: Tu neque Q. Pedio suscenseks neque huic A. Plotio — 
familiari meo, ab iis qui cet. 

Cicero ad Plancii accusatorem M. luventium Laterensem 
§ 18. ita dicit: Est tuum nomen utraque familia consulare, et 
paucis interiectis: Tu es e municipio antiquissimo Tusculano , 
ex quo sunt plurimae familiae consulares, in quibus est etiam 
luventia: tot ex reliquis municApiis omnibus non sunt. In libris 
haec est scripturae discrepantia sunt plurimae familiae, plu- 
rimae sunt familiae , plurimae famUiae sunt , et pro tot ex aliis 
libris quot afiFertur. Quis praesertim admonitus negabit scioli 
annotatiunculam esse in quibus est etiam luventia, qua nihil 
esse potest ineptius. Cicero certe dixisset, credo, in quibus 
est etiam tua, sed quid magis puerile est quam ubi dixeris 
est tuum nomen uiraqv£ familia consulare, et addideris tu es e 
munidpio antiquissinw Tusculano, ex quo sunt plurimae fami- 
liae consulares, tum vero addere in quibus est etiam tua. Per- 
inde est ac si dixisset: Tu es familia consulari e municipio 
antiquissimo Tusculano, ex quo sunt plurimae familiae consula- 
res, in quibus est etiam iua. Quod autem pro tua positum 
est luvEKTiA demonstrat a sciolo annotatum esse puerorum 
eausa, qui quae continuo praecedunt oblivisci solent. Sublato 
semel emblemate sua sponte redit oratio in formam pristinam 
quae haec est: T\i es e municipio antiquissimo Tuscvlano, ex quo 
TOT familiae sunt consulares, quot e reliquis municipiis omnibus 
nonsunt. Plurimae, quod incerta sede volitat, interpolatum est, 
et semel recepto magistelli additamento pristina loci compo- 
sitio TOT familiae — quot e reliquis omnibus non sunt est vitiata. 

Idem genus erroris, ut interpolationem corruptela antiquae 
scripturae sequeretur, infecit locum viciuum § 19. Primum 
utrum magis favere putas Atinates an Tusculanos suis ? Alteri — 
mirandum in modum laetati sunt: alteros — numquam intellexi 
vehementius — laetari. Cicero dederat utros magis favere pu- 
tas suis? Adscripsit homo puerilis ingenii Atinates an Tuscu- 
lanos, quo emblemate recepto btros in utrusi refingendum 
fuit. Cicero si ipse Atinates et Tusculanos nominare voluisset 
alia ratione minus dura verba composuisset. Praeterea alieri — 
dtteri praecedere utros deraonatrat: dedisset enim iUi et Ai si 
nominasset utrosque. 

Bectius Orellias quam Baiterus constituit locum Plancianae 
§ 19: aUeros (Tusculanos) — numquam intellexi vehementius 
suomm munidpum honore laetari. Bectissime enim Orellius 
municipum resecuit. In libris est municipium, munidjMm, ho- 
apUum et hominum, quae omnia spuria sunt et insiticia. Pro- 
bura et integrum est suorusi honore laetari, ut paulo ante 
vtros magis favere putas suis, et § Z2. nostra illa — fidelis et 
simplex et fautrix suoauii regio. In sui inest amoris et cari- 
tatis notio, quae in sui municipes non inest. Multo etiam 
gravius in re simillima peccatum esse video in § 20: iVui» 
quando vides Tusculanum aliquem de M. Catone illo, i» omni 
virtute prindpe, num de Ti. Coruncanio [municipe suo], num 
de tot Fulviis gloriari? Pieri nuUo pacto potest ut insulsum 
illud municipe suo ab ipsius Ciceronis manu profectum sit, 
Commemorat viros uobilissimos, quos omnes Tusculo ortos 
sciebant, eosque sic commemorat ut dicat Tusculanos satura- 
tos suorum honoribus proptereaque iis non vehementius lae- 
tari solitos neque de M. Catone, neque de Ti. Coruncanio, 
neque de tot Fulviis gloriari. Quis serio credat sauum scri- 
ptorem de horum uno addere potuisse eum Tusculanum fuisse? 
idque non de primo, neque de tertiis id adiecisse, sed de 
eo qui inter Catonem et Fulvios medius interponatur? Ali- 
quanto probabilius est eundem hominem et paulo ante mMwi- 
dpum inseruisse de suo, et in his munidpe suo interpolavisse. 
Quo melius sentias quam sit vulgata lectio fastidienda com- 
pone mihi cum ea locum qui continuo sequitur: At in quem- 
cumque Arpinatem incideris, etiam si nolis, erii tamen tibi for- 
tasse etiam de nobis aliquid, sed certe de C. Mario audiendum. 
Quid diceres si in libro aliquo esset de C. Mario municipe 
eius audiendum? Nauseam, credo, et taedium tibi pareret. 
Sed nihilo minus ineptum et iuficetum est illud munidpe suo 
superiore loco interpolatum. 

Adscripsi locum ex § 20. quemadmodum a Baitero consti- 
tutus est, Orellius euim dederat: erit tamen tibi fortasse etiam 
de mUs aliquid, aliquid certe de C. Mario audiendum. Unice 
vera est lectio quae et alibi et in Scholiis Bobiensibus servata 

est: fortasse eiiam de nobis aliquid, sed certe de C. Mario. 
Modeste de se interposuit fortasse etiam de nobis aliquid, de 
C. Mario confidentius sed certe de C. Mario. Eodem modo 
permodeste cauteque dixit § 24. aljquid attulimus etiam nos. 
Similiter Graeci dicebant: iVw? f/,iv rt xcc) Trsp) >i[/mv , iriky- 
Tcoi; Is wsp) Tou Mxpiov ikxovasi. Eadem orationis forma est 
in § 43. si reus tribus ederet, Voltiniam fortasse Plancius, — 
suam vero certe edidisset, id est 5j-«vTa? Vs tv\v sxvtou %pov- 
^ocKsT^ ocv. et in § 53: qui te incautum fortasse nunc tuo loco 
demovere potuerunt, providentem autem et praecaventem numquam 
certe tnovebunt, ubi receperim Ernesti correctionem certe de- 
movebunt. 

Paulo ante in libris est intolerabile xctvv^Sstov § 20: Quid 
ego de me , de fratre meo loquar? Emendandum esse censeo: 
Quid ego de me, (quid) de fratre meo loquar? 

Ferri nuUo modo potest molestum adverbium quod nescio 
quo pacto irrepsit in Plancianam § 26. ante reditum meum 
Cn. Plancio se vtdgo viri boni cum hic iribunatum peteret ultro 
offerebant. Num quis aequo animo audire poterit ita dicen- 
tem: cum liomae tribunatum (plebis) peteret? Difficile enim 
erat alibi petere. Si in tali re Romae nullo modo addi po- 
test^ etiam adverbio hic nullus in ea re locus conceditur. 

Male abundat pronomen in verbis Plancianae § 30: Hunc 
tu viiae splendorem maculis adspergis [istis]. lacis adulteria — . 
Bimariium appellas — . Buctum esse ab eo in provinciam ali- 
quem dicis libidinis causa. Expellendum isiis censeo, quia 
Cicero in iis quae continuo sequuntur non enumerat istas 
maculas, sed sTrs^tiyslTOii rh maculis adspergis. Perspicuum 
est quam facile e vicinis syllabis male repetitis istis nasci 
potuerit. 

Non est autem perspicuum quid sit quod a Cicerone con- 
tiuuo additur: non crimen est sed impunitum in maledicto men- 
dacium. Non est enim in maledicto mendacium, nam totura 
illud maledictum, si quid Ciceroni credimus, de nihilo fic- 

tum est. Suspicor genuinum esse sed impunilum maledici ho- 
minis mendacium. Ik ex praecedenti litera M oriri potuit, et 
hinc in maledicto esse natum. 

Asyndeton est in Planciana § 35. non Ciceronis voluntate, 
sed scribarum negligentia invectum. Dixerat Cicero: quod 
guisque dixit, me id dixisse dicunt, quibus baec continuo addit: 
Ego autem si quid est quod mihi scitum esse videatur — non 
aspernor: stomachor cum aliorum non me digna in me confe- 
runtur. Sic Baiterus edidit: Orellius inseruit voculam: slo- 
machor (vero) cum. Lenius aliquanto est restituere: sed sto- 
machor cet. nam dabitur mihi, credo, istud x7vv^itov sei-vari 
nullo modo posse. 

Criminatur Plancii patrem Laterensis § 35. quod primus 
scivit legem de publicanis. Bespondet Cicero: si in eo crimm 
est — quia primus scivit, vtrum id sortis esse vis an eius, qui 
illam legem ferehai ? Si sortis , nullum crimen est in casu : « 
consulis, splendor etiam Plancii hunc a summo viro principem 
esse ordinis iudicatum. Vehementer me in his offendit prono- 
men hunc: namque non pronomini magis quam nomini in tali re 
locum esse sentio. Quemadmodum dici non potest splendor 
est Plancii Plancium ordinis equestris principem esse iudicatum, 
sic ne hunc quidem recte ponitur. Quid, si Cicero tuhg 
scripsit, id est illo tempore quum Caesar Consul legem de 
publicanis ferret. 

De iudicibus editiciis ex lege Licinia de sodaliciis agens 
Cicero § 36 ita dicit: Neque enim quidquam aliud in hac lege 
msi editicios iudices es secutus, quod genus iudiciorum si est 
aequum ulla in re nisi in hac tribuaria cet. Editicii iudices 
erant, ut opinor, certum genus iudicum, non iudiciorum, 
idque sine mora Ciceroni reddendum censeo: quod genus 
lUDicuH si est aequum cet. 

Commemorat Cicero § 37. cur senatus in hoc iudicio de 
sodaliciis tribus ab accusatore edi voluerit. Hoc igitur sensi- 
mus: cuiuscumque tribus largUor esset per hanc consensionem 

quae magis honeste quam vere sodtUittts nominardur, qmm quis- 
que tribum turpi largitione corrumperei, eum maxime iis homini- 
bus qui eius tribus essent esse notum. Mirifice hic locus cor- 
ruptus et interpolatus est sed tamen ut sit sanabilis. Duplex 
in eo loco scriptura est, altera Ciceronis, altera scioli verba 
Ciceronis interpretantis. Cicero dixerat cuius QOisQnE Taisus 
L&sGiTOR ESSET, quae sciolus sic interpretatus est, quam quis- 
que tribum turpi largitione corrumperet. Verba Ciceronis ali- 
quam labem conceperunt. Cnius quisque abiit in guiuscujhque. 
Interpres erravit ipse quum pro, cuius quisque tribus largi- 
TOR EssET daret, quam quisque tribum turpi largitione corrum- 
peret, nempe sine ulla ratione turpi addidit et largitor esset 
non significat corrumperet, sed corrupisset. Praeterea male 
adhaesit pronomen iis in extremo loco eum maxime iis homi- 
nibus qui eius tribus esserd esse notum. Tribules enim cuiusqiie 
tribus appellantur homines qui eius tribus esseni, et perspicuum 
est Ciceronem dixisse: cuius quisque tribus largitor essd eum 
maxime tribvlibus eius tribu» esse notum, non iis tribulibus 
eius tribus, Itaque Ciceronis locus in hunc modum consti- 
tuendus est: Hoc igitur sensimus: cuius quisque tribus largitor 
esset per hanc consensionem , quae magis honeste quam vere sodalUas 
nominaretur, eum maxime homitdbus, qui aus tribus essent, esse 
notum. 

Pergit Cicero § 37 de iudicibus editiciis ita dicere: Acer- 
bum omnino genus iudicii, sed tamen, si vel sua vel ea, quae 
maxime esset cuique coniuncta, tribus ederetur , vix recusandum. 
His verbis aliquid ad integritatem deest quod sic supplendum 
est: « (oui) vel sua — tribus ederetur. Dativus huiusmodi 
non potest abesse, ut in § 42 «i — huic et smm et ab hoc 
observatas tribus ederes. 

Gravis interpolationis suspicio premit verba haec Plancia- 
nae § 38: cuius tu tribus venditorem — Plancium fuisse clami- 
tas, eam [tribum] profecto — edere debuisti. In huiasmodi 
traiectione nomen traiectum sine ulla utilitate iterum appo- 
nere magistelli alicuius magis est quam Ciceronis. 

31 



333 AD CICERONIS PLANCIA.NAM. 

Multis modis perturbatus et itnpeditus est loeus in § 39: 
Tu deligas eos omni populo aut amicos tuos aut inimicos meos 
aut denique eos, quos inexorabiles , quos inhumanos, quos cru- 
deles existimes? Tu me ignaro , nec opinante, inscio notes et 
tuos et tuorum amicorum necessarios vel iniquos vel meos vel 
etiam defensorum meorum, eodemque udiungas quos natura pu- 
tes asperos atque omnibus iniquos? Deinde ejfundas repente, ut 
ante consessum meorum iudicum videam, quam potuerim qui 
essent futuri suspicari cet. In liis eadem sententia bis aliis 
verbis enunciatur. Eodem redit quod prius dicitur, Tu deligas 
ex omni populo — quos crudeles existimes , et quod statim additur, 
Tu me ignaro — quos natura pufes asperos atque omnibus ini- 
quos. Sententia est prorsus eadem, forma non multum diversa. 
Ostendit bis eodem modo quam iniquum sit iudices accusa- 
toris arbitratu constitui, et contra sententiara legis et contra 
consilium senatus fieri docet, ut accusator deligat aut amicos 
suos aut rei inimicos aut denique eos quos natura asperos 
atque omnibus iniquos esse putet. Putabimusne ipsum Cice- 
ronem ita peccasse ut plane idem sine uUa ratione bis verbis 
leviter mutatis enunciaret? Mihi quidem id non fit credibile, 
sed partem loci nescio quomodo interpolatam esse suspicor. 
Praeterea nonnulla in repetita sententia mendose scripta sunt. 
Primum quis ferat me ignaro, necopinante, inscio? In libris 
pro inscio est insieco et insicco, in quo quid aliud lateat non 
exputo, sed ignaro — inscio copulari non posse perspicuum 
est. Deinde vel in vel iniquos molestum est. Q.uae est ista 
compositio : tu notes et tuos necessarios vel iniquos meos ? 
Etiam boc offendit iniquos vel meos vel etiam defensorum meo- 
rum. Neque enim recte dicitur iniqci mei et augetur etiam 
illa molestia quia statim sequitur atque omnibus iniquos. Haec 
autem difficultas percommode tolli poterit. Pro iniqcos meos 
emendandum est inimicos meos, qui freqaens et tralaticius 
scribarum error est, ut in § 8 ubi recte editur iniquum in 
discrimen adducas dignltatem tuam, sed in libris est inicum 
et inimicMm. Eodem utendum remedio est § 57 : multi amici 
accusatoris, nonnulli etiam nostri iniqui, imo vero inimici. 

Nil desiderarem amplius si Ciceronis sententia his verbis 
concepta esset: Tu deligas ex omni populo aut amicos tuos aut 

inimicos meos aut denique eos , guos inexorabiles , quos inhuma- 
nos, quos crudeles existimes : deinde effundas repente, ut ante 
consessum meorum iudicum videam quam potuerim qui essent fu- 
turi suspicari cet. 

Contra loci sententiam legitur referret in his Plancianae 
verbis § 41 : cum ex CXXV iudicibus principibus equestris or- 
dinis quinque et LXX reus reiiceret, quinquaginta referret. 
Commemoratur raagna legis acerbitas in iudicibus editiciis 
contra eam aequitatem quam Komae fuisse praedicat Cicero 
in Cluentiana cap. 43: Neminem voluerunt maiores nostri — 
iudicem esse nisi qui inter adversarios convenisset. Scilicet ac- 
cusator edebat reo iudices CXXV, quorum partem reiiciebat, 
partem non referehat (quod absurdum est), quid igitur? nempe 
retinebat. Reiecta parte iudicum caeteris contentus esse reus 
debebat. Quin igitur emendamus, cum ex Q^^XN iudicibus — 
quinque et LXX reus reiiceret , quinquaginta retiiveret? 

Magister nescio quis in Planciana XVII. § 43. de suo 
aliquid addidit, quod ipse TuUius non potuit in iudicio dicere. 
Editur: Et si quaesitor huic edendus fuisset , quem tandem po- 
tius quam hunc C. Alfium [quem habet] — edidisset? Satis 
sciebant qui haec Cicerouem dicentera audiebant C. Alfium 
ei quaestioni praeesse, (videbant enim), et etiamnunc unus- 
quisque nisi est admodum obtusus ac hebes idem ex verbis 
Tullianis continuo coUiget. Redeant igitur verba quem habet 
in oram libri, unde male olim irrepserunt. 

Nescio quo errore scribarum tritissimum verbum vitiatum 
est in Planciana § 45 : neque hoc liberis nostris interdicendum 
est ne observent tribules suos, ne diligant, ne conficere necessa- 
riis suis suam trihum possint, ne par ab iis munus in sua 
petitione respectent. Qui alicui benigne fecerit, potest ab eo 
par beneficium exspectare, non respeetare, quamobrem nihil 
aliud Ciceronem dedisse suspicor quam : ne par ab iis munus 
in sua petitione exspectent. Respicere et respectare ea dici- 
mur quae a tergo sunt, quae praeterierunt, quae relinquimus, 
et saepe ea quae negligit aliquis aut quorum est immemor 

21 * 

respicere iubetur quasi oculos ab iis aversos habeat. Pulchre 
dicit Cicero pro Sestio cap. 13: Verum haec Ua praetereamus 
itt tamen intuentes et respectantes relinquamus. Itaque fieri 
non potest ut quis ab eo cui benigne fecerit par munus 
respectet. Quia haec non de praeterito beneficio sed de fu- 
turo dicuntur^ nulla datur optio et exspectandi verbo soli 
locus est. 

Non sequar Baiterum in § 45. edentem : et hodie esse vo- 
tUMOs quam plurimos gratiosos, pro videmus. Habet volumus 
maiorem ex librorum testimoniis auctoritatem , et videmus ne- 
scio cuius coniecturae deberi palam est, sed quisquis ita 
coniecit verum vidit eique contra libros obtemperandum. Et 
olim, inquit, clarissimos viros isto in genere csse vidimus 
et hodie esse videmus. 

Inusitatum loquendi genus in § 50. nou Cicero de indu- 
stria secutus est sed scribarum incuria peperit in his : non 
dubito quin omnis ad te conversura fwerii multitudo. Commi- 
niscuntur hinc grammatici fieri potuisse ut, si verba ad te 
convertitur muUitudo in futuro tempore dicenda sint, recte et 
Latine dicatur: ad te conversura est multitudo, quibus ego 
cras credam sed hodie nihil. Duae litterulae perierunt sic 
revocandae: non dubito quin omnis se ad te conversura fuerit 
multitudo. Pro non dubito in omniura optimo Codice stipes 
dedit nunc habito. 

Perperam repetito vocabulo ingratior ad aures accidit oratio 
§ 52: quae tibi ultro pater et maiores tui non consolandi [tui] 
gratia dicerd cet. pronomen, quod et inutile est et aurem 
offendit, insicitium esse et spurium arbitror. 

Designarunt aliquid scioli in Planciana § 53: An te illa 
argumenia duxerunt? Dubitatis, inquit, quin coiiio facta sit 
quum tribus plerasque cum Plotio tulerit Planciv^, Interpola- 
tum est inquit, pro quo nonnemo inquis reponebat. Neutri 
Jocns est. Quod praecedit illa argumenta satis demonstrat 
ipsum Plancium ea quae continuo sequuntur loquentem induci. 

Unius vocabuli levis corruptela gravem interpolationem pe- 
perisse videtur in § 53: neque enim umquam maiores nostri 
sortitionem constituissent aediliciam nisi viderent accidere posse, 
ut competitores pares suffragiis essent. Non est haec sana et 
integra compositio verborum maiores nostri numquam cowsti- 
TuissEBT nisi viDEREKT, pro viDissENT. Vitium inesse suspicor 
in possE, pro quo posset olim scriptum fuerat, nisi accidere 
possET ut competUores pares suffragiis essent. Ubi semel posse 
vitio natum est sciolus aliquis perverse locum corrigens de 
suo viderent inseruit. 

Conclamatus et depositus locus est in § 59: Quin etiam — 
haec illi soleo praecipere (quamquam ad praecepta aetas non est 
gravis) quae ille a love ortus suis praecipit filiis: 

Vigilandum est semper: multae insidiae sunt bonis. 
Nostis caetera: nonne? 

id quod multi invideant. 
quae scripsit gravis et ingeniosus poeta, scripsit — ui nos et 
nostros liberos ad laborem et ad laudem exdtaret. Nihil est 
aetas ad praecepta gravis, nihil est quod legitur in aliis gnarus 
et quod in duobus Codicibus Leidensibus esse video, quorum 
in altero est aetas non est generatus, in altero aetas non est 
gnatius. Ciceronis filius, de quo haec dicuntur, quum pater 
Plancium defenderet, decimum aetatis annum agebat et fieri 
potest ut recte Orellius gravis expunxerit, In loco poetae 
ultima pars male mulcata est et complura intercidisse viden- 
tur, ita ut quae supersint intelligi nequeant. Poterat cele- 
brati loci primora verba ponere et nostis caetera dicere, sed 
sic plura ex eodem loco affferre non poterat. Et quid sibi 
vult nonne? in huiusmodi re? Addam tantum quid in Co- 
dicibus Leidensibus legatur: in altero est: vigilandum est sem- 
per multe insidie sunt bonis nostris ceteraque nonne id quod 
multi videant , m altero: vigilandum est semper: multe insidie 
sunt bonis viris. Ceteraque nonne id quod multi videant. Deinde 
errore scribarum repetitnm vocabulum editorum errore retine- 
tur in his : quae scripsit gravis et ingeniosus poeta [scripsit] , 
non ttt ilhs regios pueros cet. Quid causae esse dicas cur 

scripsit non absurde repetitum esse videatur? Equidem Orel- 
lium sequar qui alterum exemit. 

Secundis curis eundem Ciceronis locum retrnctans id certe 
reperi quid sibi ultima verba velint // id quod multi ineidecad." 

Cicero dixerat: quamquam ilH (filio meo) omnia malo quam 
mifd tamen honorum aditus numquam iUi /acUiores optavi quam 
mihi /uerunt. Quin etiam , ne /orte ille sibi me potius peperisse 
iam hcmores quam iier demonstrasse adipiscendorum putet, haec 
illi soleo praecipere. Scin igitur quid ei praeciperet? Nem- 
pe haec: 

Id quod multi invideant multique expetant inscitiast 
Postulare nisi laborem summa cum cura ec/eras. 
de his recte addidit: quae scripsU gravis et ingeniosus poeta — 
tU nos et nostros liberos ad laborem et ad laudem excitaret. Ci- 
cero paucis ante mensibus in alio iudicio eosdem versus reci- 
taverat quum Sestium defenderet § 102. quem locum Hal- 
mius sic edidit: Est labor, non nego: periatla magna, /ateor: 
//multae insidiae sunt bonis." verissime dictum est. Sed 
//Te id quod raulti invideant multique expetant inscitiast, inquit 
//Postulare nisi laborem summa cum cura eeferas." 

Nollem idem alio loco dixisset quod exciperent improbi cives 
II oderint dum metuant" praeclara enim illa praecepta dederat 
iuventuti. In his latent plura poetae verba Tullianis inter- 
mixta. Poeta enim sic dederat: 

Est labor, pericla magna, multae insidiae sunt bonis, 
Sed quod multi invideant multique expetani inscitiast 
Postulare nisi laborem summa cum cura ec/eras, 

Itaque apud Ciceronem sic edi oportuit: //Est labor," nm 
nego: //pericla magna," /ateor: //multae insidiae sunt bonis" 
verissime dictum est. 

//Sed quod multi invideant" cet. 

Emblema sede minus idonea arguitur in Planciana § 61. 
in his: Rogas quae castra viderit qui et miles in Creta hoc 
imperatore et tribunus in Macedonia [militum] /uerit. Ne tiro- 
nes quidem, quibus verba Latina quovis modo disponi et 
disiici posse videntur, ita scripserint. Latina compositio est 
in § 28. In Macedonia tribunus mililum /uit, in eadem pro- 

vincia postea quaestor. Tn commemoratione castrorum et rei 
railitaris satis est dicere Plancium tribunum fuisse. 

Videant qui Tullianam compositionem penitus habent co- 
gnitam an plane gemellum additamentum expellendum sit in 
§ 90: An, si umquam in me vitae cupiditas fuisset, ego mense 
Decembri mei consulatus omnium parricidarum tela commossem, 
quae si viginti quiessem dies in aliorum vigiliam [consulum] 
recidissent ? 

Cicero ubi fatetur Plancium neque disertum esse neque 
iurisperitum demonstrat in § 62. istiusmodi artibus candidato 
opus non esse: Omnes enim istiusmodi artes in iis reprehen- 
duntur, qui cum professi sunt satis facere non possunt, non in 
iis qui se afuisse ah istis studiis confitentur. Quid? an ipsae 
artes reprehenduntur , si quis earum non satis peritus tamen 
eas profitetur? Iniquum hoc quidem est, et aliquanto me- 
lius, credo, homines reprehendas qui quas non norint artes 
profiteantur. Sed mendosum est reprehenduntur : quid dicere 
Cicero debuerit perspicuum est, nempe hoc: inique in candi- 
datis istiusmodi artes esse postulari: nihil opus esse ut di- 
serti, ut iuris periti sint, satis esse si in iis sit virtus et 
innocentia. Quid sit reponendum pro reprehenduntur colligas 
ex iis quae continuo sequuntur: virtus, probitas, integritas in 
candidato , non linguae volubilitas, non ars, non scientia requiri 
solet. Eodem modo paulo ante dixerat: omnes enim istiusmodi 
artes in iis reqbirustur qui cum professi sunt satisfacere non 
possunt. 

Otiosum et inutile pronomen nescio quis de suo addidit 
in Planciana § 66 : M. Catonis illud quod in principio posuit 
Originum \juarum'], semper magnificum et praeclarum putavi. 
Eiusdemmodi hoc est ac si quis Homerum diceret aliquid in 
principio Iliadis suae posuisse. Rectissime additur apud Li- 
vium XXXV. 5. in oratione L. Valerii tribuni plebis adver- 
sus ipsum Catonem consulem : Tuas adversus te Origines re- 
volvam, id est^ tuo ipsius testimonio adversus te utar, sed oblitus 
est Livius quum haec fingeret fieri non potuisse ut quisquam 

Catonis Origines Consule Catone legerit, namque usenex his- 
torias scribere instituii" ut apud Nepotem est in vita Catonis 
III. § 3. Kecte omittitur in eadetn re inutile pronomen in 
Tuscul. Qi/aestt. IV. 2. § 3 : yravissimus auctor in Originihus 
dixit Cato, et in Bruto XIX § 75: utinam exstarerd ea car- 
mina quae — in epulis esse cantitata — in Originibus scriptum 
reliquit Cato, sed recurrit idem vitium in libro I de Oratore 
cap. 53 : quum M. Cato — aspere apud populum Romanum et 
vehementer esset locutus; quam orationem in Originibus suis ex- 
posuit ipse. Moleste Tnxpi^^Kei aut suis aut ipse, quorum illud 
resecandum esse censeo. 

Inutilis et inficeta eiusdem rei repetitio in § 75 e Scho- 
liis Bobiensibus spuria et insiticia esse arguitur. Editur: da- 
tus est ille tibi; condonatus est ille; non facis finem ; ferre 
non possumus, sed rectissime verba condonatu^ est ille in ve- 
tustis Scholiis non comparent. Interpretatus est olim aliquis 
quid esset daius est ille tibi et adscripsit paulo frequentius in 
illa re participium condonatus. 

Non uno nomine laborat compositio loci proximi: Ei qui- 
dem, qui pro uno laborarit , id ipsum non obtinuerit, dici quo- 
usque irridentis magis est quam reprehendentis. Primum iavv- 
SfTov molestum est et inserta copula removendum: qui pro 
uno laborarit (et) id ipsum non obtinuerit. Deinde quis conco- 
quat irridentis est digi pro dicerb? Nihil aliud videtur super- 
esse nisi ut illud ipsum dicere pro dici restituatur. 

Duo vocabula parte amissa in unum coaluerunt in Plan- 
ciana § 94 in his : An quum videam navem secundis ventis 
cursum tenentem suum, si non eum petat portum quem ego ali- 
qttando probavi sed alium non minus iutum atque tranquillum, 
cum tempestate pugnem periculose potius quam illi salute prae- 
sertim proposiia obiemperem et paream? Quod dicit illi quo 
referendum? Non est aliud quo referatur quam ad navem. 
Itaque Cicero se navi obtemperaturum dixit salute praesertim 
proposita? Apage ineptias. Quin potius mecum emendas: 
quum videam ifAv(rs rector)ek secundis ventis cursum tenentem 

mum. Nunc demum intelligimus Ciceronem eam navem di- 
cere in qua vehatur ipse, ac noUe se rectori navis facessere 
negotia et cursum mutare cogere, ne forte se tempestas op- 
primat et veniat in salutis discrimen. Nil tritius apud ve- 
teres quam ut vectores rectori navis stulte et incoQsulto quid 
factu opus sit praecipere velle dicantur. Satis esto laudasse 
Flatonis praeclarum locum in libro VI de Rep. p. 488 C. 
nbi scribit rou? v«utix? qx7iK^ovTxi; ■jrpii; ciXXyiTiOv? — ««/ r^ 
vxvKXvipCfi (navis rectori) 7rsptxsxv<T6xt ^sofiivovg nx) ttxvtx ttoi- 
ovvTxi; OTra? xv a^i(Ti to itvj^xKiov sTriTpsipin. Luculentus est 
etiam Plutarchi locus in vita Periclis cap. 33: uarsp vsaq 
xv(Sspv^T>}?, xvsfiov xxTiovTOg sv 7rs>.xysi SsfjiSVOi; sv ttxvtx xx) 

XXTXTsivXi TX O^JThX XP^TXl T^ Tf%|/JJ IxKpVX Xx) Sf»fO-£/? STri- 

(SxTuv vxvTiuvTCiiv xx) (po(2ovf/(,ivuv sxaxi; , ovTui; sxsTvog (o ITf- 

/J/XA^?) SXP^ITO TOl? XVTOV XOyKTllOlg (SpXxi) (ppOVTI^UV TUV 

xxTx^ouVTuv xx) Sy(r%f/)«(v^vT«v. Sic igitur Cicero quoque 
navis reciori (non navi) malle se obtemperare et parere dixit 
quam cum tempestate periculose pugnare. 

Quum legisset apud Ciceronem aliquis eum locum, de quo 
ante dicebamus, recordatus est loci ex alia oratione, in quo 
simile quid scite ac lepide Cicero dixerat. Itaque eum 
locum in ora sui Codicis adscripsitj unde (uti fit) a descri- 
ptore illius libri in contextam orationem receptus est. Verba 
haec sunt post ohtemperem et paream interpolata: Neque enim 
inconstantis esse sententiam tamguam aliquod navigium atque cur- 
sum ex rei publicae tempestate moderari. Olina deprensa fraus 
est et locus sumtus ex oratione pro Balbo XXVTI. § 61. e 
Planciana exemtus. In illo loco Codices exhibent: Non idem 
aliis videtur. Sunt fortasse in sententia firmiores. Reprehendo 
neminem , sed assentior non omnibus : neque esse inconstantis puto 
sententiam [^aliquam''] tamquam aliquod navigium atque cursum 
ex rei publicae tempestate moderari. In lepidissimo dicto vehe- 
menter oflFendit sciolorum additamentum , quo dicti venustas 
tamquam macula obscuratur. Non dico aliquam post senten- 
tiam insiticium esse, nam consensu omnium aut expungitur 
iraportunum vocabulum aut certe a verbis Ciceronis seiungi- 
tur. Sed atque cursum retineri non potest et sine mora est 

expellendum. Suavissima comparatione dicitur aliquis senten- 
tiatn iamquam aliquod navigium ex rei publicae tempestate mo- 
derari. Non poterat elegantius Cicero suam levitatem et in- 
constantiam quara sic obumbrare et tegere, et sic solent ho- 
mines ingeniosi, in quibus parum est gravitatis et constantiae, 
facetissime invidiam a se depellere. Sed additum atque cur- 
sum corrumpit omnia. Coraparatio ut feriat animum ab una 
re, non a pluribus, sumenda est, aut, si plura coniungere 
iuvat, ea certe coniungenda sunt quae sunt eiusdem generis. 
Aliter autem dicitur navigium moderari, aliter cursum, quo- 
rum alterum proprie dicitur, alterum figurate. Quomodo igi- 
tur tam diversa a Cicerone inepte coniuncta fuisse putemus? 
Valeat in talibus quoque quod dixit Cicero in Planciana XIV 
§ 35: quod quisque dixit, me id dixisse dicunt. Ego autem si 
quid est quod mihi scitum esse videatur et homine ingenuo di- 
gnum atque docto non aspemor: sed stomachor quum aliorum 
non me digna in me conferuntur. 

Periit, si quid iudico, etiam alius Ciceronis iocus, ubi in 
Planciana § 95 dicit: dixlsti, dum Plancii in me meriium ver- 
bis extollerem, me arcem facere ex cloaca lapidemque e sepulcro 
venerari pro deo. Semper me ofFendit illa arx quam ex cloaca 
Cicero exaggerando Plancii meritura arguitur fecisse. Nil salis 
est in huiuscemodi comparatione, nisi aliqua certe inter utram- 
que rem similitudo intercedit, ut si qnis ^fovrviv ck iroplvii 
iroiilv dicitur. Cloacae forma quid habeat cum arce commune 
non reperio, sed correcta una litterula reperisse mihi videor 
quod in ea re non insulse poni potuit, nempe: me arcum 
facere ex cloaca. Perspicua est utriusque rei similitudo : cloaca 
enim arcuatum opus erat, ut hodieque Romae cernitur in 
cloaca maxima. Non nescio arcum a Cicerone et Livio for- 
nicem appellari solere, arcum apud sequiores appellari coeptum, 
ut est apud Tacitum Suetoniumque. Notissimus est Crassi 
iocus de Memmio, qui sibi ipsi ita magnus videbatur '/ut 
in forum descendens caput ad fornicem Fabii demitteret," de 
Orat. II. 66. quem fornicem Fabianum appellat in Planciana 
cap. A'II et in I Actione in Verrem § 19. Eundera Seneca 
arcum Fabianum appellavit, et sic Pseudo-Asconius ad Verrin. 

1. 1. r/Fomtx Fabianus arcus est iuxta regiam in sacru via." Ci- 
cero ipse igitur fornicem appellaverit : sed in proverbio populi 
ore trito nihil impedit quominus iam tum fornix a figura 
arcus appellatus fuisse putetur. 

Quod legitur in Planciana § 100: abiecta quaestoria persona 
comitisque sumta, multum dubito an recte quaestoria persona 
dicatur pro quaestoris. Sic patris personam, accusatoris perso- 
nam dicitur quis suscipere, sumere, sustinere, non paternam 
aut accusatoriam. Appellantur rectissime insignia quaestoria, id 
est, qualibus quaestores utebantur, sed non item quaestoria 
persona, qualis numquam fuit. Quamobrem verum esse ar- 
bitror, abiecta quaestoris persona comitisque sumia. 

Quum Plancianam diligentissime legerem inspexi duos Co- 
dices Bibliothecae nostrae publicae, in quibus ea oratio con- 
tinetur. Alter notatus est in Codd. MSS. Latinis numero 
50, alter numero 128. Nullum ferme alium fructum ex 
utriusque coUatione cepi quam ut constaret ad Ciceronis 
orationem emendandam in iis Codicibus nihil quidquam esse 
adiumenti. Nihil magnopere in utroque inest quod sit ope- 
rae pretium referre: nam quid attinet novas dormitantium 
scribarum hallucinationes veteribus addere aut quisquilias or- 
thographicas sedulo enotare? Omnino Latini Codices multo 
mendosius descripti sunt quam Graeci et ab hominibus tam 
stupidis ut Graeci scribae, quos tamen (et hercle non iniuria) 
graviter insectari solemus, prae istis stipitibus acuti homines 
et ingeniosi esse videantur. Incredibilis plane est istorum 
dvixi(r6yi(riix: nihil cogitantes litterarum figuras, quas se putant 
videre, ita depingunt ut omnia temere confundant quae ali- 
quam inter se referant similitudinem. Ubi autem ipsi de 
suo aliquid comminiscuntur, mirifica et portentosa pariunt. 
Expromam animi causa huius rei yiv!/.tx. ex Codice 128, qui 
paulo melior est quam Codex 50. Ad ea quae leguntur 
§ 23: quibus e municipiis vix iam qui carnem Latinis petant 
reperiuntur, annotavit scriba in margine: carnem hoc loco pro 
uxore positam arbitror. Egregium vides Ciceronis interpretem 
et rerum Eomanarum et sermonis peritissimum. Quo pacto 

putes istiusmodi hominera et nomina propria virorum et loco- 
rum et tribuum mulcasse et cuiusque loci sententiam omni 
errorum genere inquinasse? Itaque non committam ut ster- 
quilinium scripturarum nullius pretii ex aliis libris congestum 
his sordibus augeam, et satis habeo paucissimis tantum locis 
quid in Codice 128 legatur indicare. In § 2, exhibet homi- 
nem sfudiosissimum et diligentissimum salutis mee, in diligentis- 
simum litterae ligent a correctore sunt, priraa manus dederat 
dignissimum, quod est in Codice 50. In § 7. quid tu inanem 
dignitatis. In § 10: quid denique ipsi debeant deliberare sepius 
quam quid cuique a re p. videatur deberi, In § 13: malebam 
vel cur quo plus et populo intererat eo plus aberat a me certe 
non videbam. In § 37: cuiuscumque tribus largitor esset et per 
consensionemque magistratuum honesteque sodalitas nominaretur, 
In § 38: nam terciam etiam non que. Quid opus est plura 
de genere hoc exscribere? Nil isti sentiunt, nil cogitant. In 
§ 34. quum dare deberet communis ille sensus in aliis fortasse 
latuit, pro in aliis dedit malus. Exsculpi e talibus saepissime 
verum potest sed nihil prorsus reperi ne in his quidem quod 
novum esset neque aliunde innotuisset. Unicam habet lectio- 
nem vulgata meliorem in § 11. ubi est: nostrum est autem qui 
in hac tempestate populi iactemur, omisso post autem molesto 
nostrum, quod supra dixiraus removendum esse videri. Itaque 
libros istos et ipsi deponiraus de manibus et reliquos philolo- 
gos ne in manus sumant admonemus. Quanto foret melius 
si ex reliquis quoque libris vetustioribus et integrioribus con- 
gesta farrago discrepantium scripturarum minimi aut nullius 
pretii aut premi posset aut certe a caeteris seiungi ut sine 
taedio et nausea apparatus , quem vocant, criticus ab oranibus 
sedulo inter legendum inspiceretur et excuteretur. Quid tan- 
dera, quaeso, iuvat identidem admoneri in libris esse peti- 
cionem, sicieniem, plocio, vicium, negocium, ociosum, graciosum, 
pocius, audicionibus , aut contra plantium, iuditium, provintia, 
pertinatia? Cui boni est scire in libris scriptum esse sepe , 
persepe, sepius, eque, eterna, equitas, quero, questor, questorium, 
edilis, edilitas, tribuni erari, atine, aut contra inaedia, quae- 
rela, dixit aegere (pro dixi tegere), aegi, aeques , aequester, 
aeditio et aedicio, aederet, aedidisset, aeditos, similiaque. Quid 

attinet scire utrum ceperas an caeperas an coeperas scribae 
dederint, qui semper poeme, poene, paene et pene confundunt. 
Satis superque est singula errorum genera, quae omnibus 
libris comraunia sunt, semel diligenter notavisse iisque obser- 
vationibus pro re nata scienter et sollerter uti. Nonne puti- 
dissimum est admoneri, ubi Cicero dixit § 47 doce sequestrem 
PlantAum fuisse , in libris esse doces. equestrem vel doces aeque- 
strem? et omnia alia his similia innumerabilia de genere 
orthograpbico , quae nullum omnino usum habent? Quis tan- 
dem nescit aut negat librorum testimoniis in tali re stari 
non posse? Quo magis miror in § 28. scaenam pro scenam 
receptum esse ex iis libris, qui tamen paulo post in scenicos 
conspiraut. Eodem iure aeques et aequester recipi possint. 
Quum sit tam facile in talibus aurum e scoria et ex stercore 
gemmas coUigere, cur nou id abiicimus, quod omnes fastidi- 
mus et contemnimus? 

C. G. COBET. 



HERODOTUS m. 53. 

Inepto emblemate liberandus est locus Herodoti III. 53 
ubi editur: ro Tptrov o YlepixvSpo? xiipvxx TrsfiTrsi (3ov>.o/:/,evoi; 
ccuTbi [i,ev ig KspKvpxv vtxeiv, exeTvov ^e [eKi^eve] eg Koptviov 
xTTtxofievov hx^oxov •yeveirdxi t?? Tvpxvvlloi;. Librarii non ca- 
piebant quo pacto xvTog fiev et exelvov 5« componi possent, 
itaque huiusmodi locos variis modis interpolabant, ut multis 
exemplis ostendimus in Nov. Lectt. p. 237 sq. Quis admoni- 
tus non videt sciolum exeXeve de suo addidisse et sic com- 
positionem loci plane pessumdedisse ? 

C. G. COBET. 



